title: Provedbena uredba Komisije (EU) 2019/663 оd 25. travnja 2019. o 300. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  26.4.2019

                  HR

                  Službeni list Europske unije

                  L 112/19

         PROVEDBENA UREDBA KOMISIJE (EU) 2019/663
         оd 25. travnja 2019.
         o 300. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 17. travnja 2019. izmijeniti jedan unos na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (3)

                     Odbor za sankcije Vijeća sigurnosti Ujedinjenih naroda odlučio je 22. travnja 2019. izbrisati jedan unos s popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

                     (4)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. travnja 2019.

                  Za Komisiju,

                  u ime predsjednika,

                  voditeljica Službe za instrumente vanjske politike

            (1)  SL L 139, 29.5.2002., str. 9.

            PRILOG
            Prilog I. Uredbi Vijeća (EZ) br. 881/2002 mijenja se kako slijedi:

                        (1)

                        podaci za utvrđivanje identiteta u sljedećem unosu pod naslovom „Fizičke osobe” mijenjaju se kako slijedi: „Zulkarnaen (alias (a) Zulkarnan, (b) Zulkarnain, (c) Zulkarnin, (d) Arif Sunarso, (e) Aris Sumarsono, (f) Aris Sunarso, (g) Ustad Daud Zulkarnaen, (h) Murshid). Datum rođenja: 1963. Mjesto rođenja: selo Gebang, Masaran, Sragen, Središnja Java, Indonezija. Državljanstvo: indonezijsko.” zamjenjuje se sljedećim: „Aris Sumarsono (pouzdana alias imena (a) Zulkarnan, (b) Zulkarnain, (c) Zulkarnin, (d) Arif Sunarso, (e) Zulkarnaen, (f) Aris Sunarso, (g) Ustad Daud Zulkarnaen; nepouzdani alias Murshid). Datum rođenja: 1963. Mjesto rođenja: selo Gebang, Masaran, Sragen, Središnja Java, Indonezija. Državljanstvo: indonezijsko. Datum uvrštenja u skladu s člankom 7.d stavkom 2. točkom (i): 16.5.2005.”;

                        (2)

                        sljedeći unos pod naslovom „Fizičke osobe” briše se: „Fethi Ben Hassen Ben Salem Al-Haddad (alias (a) Fethi ben Assen Haddad, (b) Fathy Hassan al Haddad). Adresa: (a) 184 Via Fulvio Testi, Cinisello Balsamo (MI), Italija, (b) 1 Via Porte Giove, Mortara (PV), Italija (boravište). Datum rođenja: (a) 28.6.1963. (b) 28.3.1963. Mjesto rođenja: Tataouene, Tunis. Državljanstvo tunisko. Broj putovnice: L183017 (tuniska putovnica izdana 14.2.1996., istekla 13.2.2001.). Ostali podaci: talijanski porezni broj: HDDFTH63H28Z352V. Datum uvrštenja na popis iz članka 2.a stavka 4. točke (b): 17.3.2004.”


title: Provedbena uredba Komisije (EU) 2019/705 оd 2. svibnja 2019. o razvrstavanju određene robe u kombiniranu nomenklaturu

text:
                  8.5.2019

                  HR

                  Službeni list Europske unije

                  L 120/8

         PROVEDBENA UREDBA KOMISIJE (EU) 2019/705
         оd 2. svibnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. svibnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Zvrk od plastičnih materijala, s ispaljivačem i trakom za potezanje.
                        Zvrk se zavrti i pokrene ispaljivačem i trakom za potezanje. Osobe ga mogu upotrebljavati pojedinačno za razonodu. Druga je mogućnost da dvije osobe ili više njih mogu upotrebljavati dva proizvoda ili više njih (koji se ispaljuju u namjensku arenu u obliku posude, koja se podnosi odvojeno) za natjecanje u kojem je cilj srušiti protivnikov zvrk.
                        Vidjeti sliku (*1).

                        9503 00 95

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 9503 00  i 9503 00 95 .
                        Proizvod je zvrk koji se smatra igračkom iz tarifnog broja 9503 00  (vidjeti i Objašnjenja Harmoniziranog sustava za tarifni broj 9503 , (D), (xix.)). Ima objektivne značajke igračke za zabavu osoba.
                        Iako se proizvod može upotrebljavati za natjecanje dviju ili više osoba, takva uporaba nije svojstvena objektivnim značajkama proizvoda kad je podnesen odvojeno (bez namjenske arene). Stoga je isključeno razvrstavanje u tarifni broj 9504  kao proizvod za društvene igre.
                        Proizvod se stoga razvrstava u oznaku KN 9503 00 95  kao ostale igračke od plastičnih materijala.

               (*1)  Slika je samo informativna.


title: Provedbena uredba Komisije (EU) 2019/1670 оd 1. listopada 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla Grana Padano (ZOI)

text:
                  7.10.2019

                  HR

                  Službeni list Europske unije

                  L 256/6

         PROVEDBENA UREDBA KOMISIJE (EU) 2019/1670
         оd 1. listopada 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Grana Padano” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Grana Padano”, registriranu u skladu s Uredbom Komisije (EZ) br. 1107/96 (2) kako je izmijenjena Provedbenom uredbom Komisije (EU) br. 584/2011 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije povezana s nazivom „Grana Padano” (ZOI), objavljena u Službenom listu Europske unije.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  Provedbena uredba Komisije (EU) br. 584/2011 od 17. lipnja 2011. o odobrenju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Grana Padano (ZOI)] (SL L 160, 18.6.2011., str. 65.).

            (4)  SL C 188, 4.6.2019., str. 3.


title: Provedbena uredba Komisije (EU) 2019/1718 оd 14. listopada 2019. o zaštiti tradicionalnih izraza Opolo, Vrhunsko vino s kontroliranim zemljopisnim podrijetlom (Vrhunsko vino KZP), Kvalitetno biser vino, Mlado vino, Vrhunsko pjenušavo vino i Kvalitetno vino s kontroliranim zemljopisnim podrijetlom (Kvalitetno vino KZP) kojima se označuju vina proizvedena u Hrvatskoj

text:
                  15.10.2019

                  HR

                  Službeni list Europske unije

                  L 262/13

         PROVEDBENA UREDBA KOMISIJE (EU) 2019/1718
         оd 14. listopada 2019.
         o zaštiti tradicionalnih izraza „Opolo”, „Vrhunsko vino s kontroliranim zemljopisnim podrijetlom (Vrhunsko vino KZP)”, „Kvalitetno biser vino”, „Mlado vino”, „Vrhunsko pjenušavo vino” i „Kvalitetno vino s kontroliranim zemljopisnim podrijetlom (Kvalitetno vino KZP)” kojima se označuju vina proizvedena u Hrvatskoj
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (1), a posebno njezin članak 115. stavke 2. i 3.,
         budući da:

                     (1)

                     Uredbom Komisije (EZ) br. 607/2009 (2) utvrđena su određena detaljna pravila u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina. Uredba (EZ) br. 607/2009 stavljena je izvan snage Delegiranom uredbom (EU) 2019/33 (3)14. siječnja 2019.

                     (2)

                     U skladu s člankom 61. stavkom 5. Delegirane uredbe (EU) 2019/33 Uredba (EZ) br. 607/2009 nastavlja se primjenjivati na zahtjeve za zaštitu i postupke podnošenja prigovora u vezi s tradicionalnim izrazima za koje na datum stupanja na snagu Delegirane uredbe (EU) 2019/33 odluka o zahtjevu za zaštitu još nije donesena.

                     (3)

                     U skladu s člankom 30. Uredbe (EZ) br. 607/2009 Hrvatska je 17. svibnja 2013. podnijela zahtjev Komisiji za zaštitu naziva „Opolo”, „Vrhunsko vino s kontroliranim zemljopisnim podrijetlom (Vrhunsko vino KZP)”, „Kvalitetno biser vino”, „Mlado vino”, „Vrhunsko pjenušavo vino” i „Kvalitetno vino s kontroliranim zemljopisnim podrijetlom (Kvalitetno vino KZP)” kao tradicionalnih izraza (dalje u tekstu „hrvatski tradicionalni izrazi” ili „tradicionalni izrazi za koje je Hrvatska zatražila zaštitu”).

                     (4)

                     Zahtjev za zaštitu hrvatskih tradicionalnih izraza objavljen je u Službenom listu Europske unije (4)10. veljače 2018., a 4. travnja 2018. Komisija je od Bosne i Hercegovine zaprimila izjavu o prigovoru na zahtjev za zaštitu tradicionalnih izraza u skladu s člankom 37. stavkom 1. Uredbe (EZ) br. 607/2009.

                     (5)

                     Komisija je ispitala obrazloženu izjavu o prigovoru i popratnu dokumentaciju koju je dostavila Bosna i Hercegovina i zaključila je da je prigovor dopušten u skladu s člankom 38. Uredbe (EZ) br. 607/2009.

                     (6)

                     Bosna i Hercegovina uložila je prigovor na zahtjev za zaštitu uz obrazloženje da su tradicionalni izrazi za koje je Hrvatska zatražila zaštitu uređeni zakonima Bosne i Hercegovine kao izrazi kojima se opisuju određena vina prema njihovoj kvaliteti, boji ili udjelu neprevrelog šećera i da su to izrazi koje tradicionalno upotrebljavaju njezini proizvođači vina. Osim toga, Bosna i Hercegovina navela je da su ti tradicionalni izrazi za koje je Hrvatska zatražila zaštitu dio pravne stečevine bivše Socijalističke Federativne Republike Jugoslavije („SFRJ”) te da su stoga preneseni u zakonodavstvo zemalja nastalih raspadom bivšeg SFRJ-a. Naposljetku, Bosna i Hercegovina naglasila je da je hrvatski jezik jedan od službenih jezika Bosne i Hercegovine, čime se može objasniti postojanje određenih izraza homonimnih izrazima kojima se opisuju vina u Hrvatskoj. Na temelju toga Bosna i Hercegovina zatražila je zaštitu prava svojih proizvođača da nastave upotrebljavati te izraze nakon stupanja na snagu pravnog akta kojim se Hrvatskoj pruža zaštita hrvatskih tradicionalnih izraza.

                     (7)

                     Dopisom od 28. kolovoza 2018. Komisija je Hrvatskoj proslijedila dokumentaciju povezanu s prigovorom i pozvala je da se očituje u roku od dva mjeseca od datuma dopisa Komisije u skladu s člankom 39. stavkom 1. Uredbe (EZ) br. 607/2009.

                     (8)

                     Hrvatska i Bosna i Hercegovina obavijestile su elektroničkom poštom Komisiju o svojoj namjeri da se sastanu kako bi postigle sporazum. Obje su strane zatražile da Komisija bude prisutna na sastanku.

                     (9)

                     Na sastanku održanom 30. siječnja 2019. Hrvatska je priznala da su predmetni tradicionalni izrazi bili desetljećima u upotrebi u više regija bivšeg SFRJ-a te je Bosni i Hercegovini zajamčila da Hrvatska neće polagati ekskluzivna prava na njihovu upotrebu. Međutim, Hrvatska je izrazila zabrinutost u pogledu upotrebe određenih tradicionalnih izraza za koje je zatražila zaštitu u Bosni i Hercegovini za opisivanje vina bez zaštićene oznake izvornosti ili zaštićene oznake zemljopisnog podrijetla. Bosna i Hercegovina zajamčila je da će to pitanje riješiti u okviru tekućeg usklađivanja svojeg zakonodavstva s pravom Unije u odnosu na tradicionalne izraze.

                     (10)

                     Obje su zemlje potvrdile da ne samo dijele pravnu stečevinu bivšeg SFRJ-a već i da nužno upotrebljavaju iste temeljne slavenske riječi kao sinonime izraza kao što su „zaštićena oznaka izvornosti”, „kvalitetno vino” i „mlado vino”. Obje su zemlje prihvatile da bi u slučaju da se ti izrazi zaštite na način da ih može upotrebljavati samo jedna zemlja drugoj zemlji bilo nemoguće zamijeniti izraze koji su upotrebljavani desetljećima izrazima koji ne bi bili istovjetni hrvatskim tradicionalnim izrazima.

                     (11)

                     Stoga su se Hrvatska i Bosna i Hercegovina sporazumjele da je potrebno odrediti prijelazno razdoblje tijekom kojeg bi Bosni i Hercegovini trebalo bilo dopušteno da upotrebljava tradicionalne izraze povezane s proizvodima od vinove loze koji nisu u skladu s definicijom i uvjetima upotrebe tih izraza utvrđenima u ovoj Uredbi. To bi prijelazno razdoblje Bosni i Hercegovini trebalo omogućiti da dovrši postupno usklađivanje svojeg zakonodavstva s pravom Unije ili da prilagodi označivanje vina koje sadržava te hrvatske tradicionalne izraze.

                     (12)

                     Sadržaj sporazuma između Hrvatske i Bosne i Hercegovine nije u suprotnosti s pravom Unije.

                     (13)

                     Nadalje, budući da relevantno zakonodavstvo Bosne i Hercegovine još nije u cijelosti usklađeno s pravom Unije, uključujući članak 35. stavak 1. točku (c) podtočku ii. Uredbe (EZ) br. 607/2009, ne postoji mogućnost da Bosna i Hercegovina podnese paralelni zahtjev za izravnu zaštitu na temelju te uredbe.

                     (14)

                     Stoga, uzimajući u obzir interes proizvođača i gospodarskih subjekata koji su dosada zakonito upotrebljavali te izraze te kako bi se prevladale privremene teškoće s kojima se suočava Bosna i Hercegovina, primjereno je odobriti prijelazno razdoblje kako bi se omogućilo postupno usklađivanje zakonodavstva Bosne i Hercegovine sa zakonodavstvom Unije.

                     (15)

                     Međutim, budući da se ova Uredba primjenjuje samo na području Unije, prijelazno razdoblje odnosi se samo na proizvode od vinove loze iz Bosne i Hercegovine koji se uvoze u Uniju i stavljaju na tržište u Uniji uz upotrebu hrvatskih tradicionalnih izraza iako nisu u skladu s definicijom i uvjetima upotrebe.

                     (16)

                     S obzirom na sve prethodno navedeno i uzimajući u obzir činjenicu da zahtjev koji je podnijela Hrvatska ispunjava uvjete utvrđene u članku 112. Uredbe (EU) br. 1308/2013 i uvjete iz članka 40. stavka 1. Uredbe (EZ) br. 607/2009, hrvatske tradicionalne izraze kojima se označuju vina proizvedena u Hrvatskoj trebalo bi zaštititi i upisati u elektronički registar e-Bacchus.

                     (17)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Sljedeći tradicionalni izrazi kojima se označuju proizvodi od vinove loze proizvedeni u Hrvatskoj zaštićeni su i upisuju se u elektronički registar e-Bacchus:

                        (a)

                        tradicionalni izrazi u smislu članka 112. točke (a) Uredbe (EU) br. 1308/2013:

                                    —

                                    „Vrhunsko vino s kontroliranim zemljopisnim podrijetlom (Vrhunsko vino KZP)”,

                                    —

                                    „Kvalitetno biser vino”,

                                    —

                                    „Vrhunsko pjenušavo vino”,

                                    —

                                    „Kvalitetno vino s kontroliranim zemljopisnim podrijetlom (Kvalitetno vino KZP)”;

                        (b)

                        tradicionalni izrazi u smislu članka 112. točke (b) Uredbe (EU) br. 1308/2013:

                                    —

                                    „Opolo”,

                                    —

                                    „Mlado vino”.

                  Definicije i uvjeti upotrebe tradicionalnih izraza utvrđeni su u Prilogu ovoj Uredbi.

            Članak 2.
            Izrazi zaštićeni u skladu s člankom 1. mogu se upotrebljavati u razdoblju od pet godina od datuma stupanja na snagu ove Uredbe za označivanje proizvoda od vinove loze koji nisu u skladu s definicijom i uvjetima upotrebe zaštićenih izraza iz tog članka i koji se uvoze na područje Unije iz Bosne i Hercegovine ako se ti izrazi tradicionalno upotrebljavaju na području te treće zemlje.
            Nakon isteka tog petogodišnjeg razdoblja proizvodi od vinove loze iz prvog stavka mogu se zakonito stavljati na tržište samo ako su uvezeni u Uniju iz Bosne i Hercegovine prije isteka tog razdoblja i dok se ne potroše sve postojeće zalihe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  Uredba Komisije (EZ) br. 607/2009 od 14. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označavanja i prezentiranja određenih proizvoda u sektoru vina (SL L 193, 24.7.2009., str. 60.).

            (3)  Delegirana uredba Komisije (EU) 2019/33 оd 17. listopada 2018. o dopuni Uredbe (EU) br. 1308/2013 Europskog parlamenta i Vijeća u pogledu zahtjeva za zaštitu oznaka izvornosti, oznaka zemljopisnog podrijetla i tradicionalnih izraza u sektoru vina, postupka podnošenja prigovora, ograničenja upotrebe, izmjena specifikacija proizvoda, poništenja zaštite te označivanja i prezentiranja (SL L 9, 11.1.2019., str. 2.).

            (4)  SL C 51, 10.2.2018., str. 24.

            PRILOG

               Definicije i uvjeti upotrebe tradicionalnih izraza iz članka 1.

               „Opolo”

               Oznaka: Opolo

               Jezik: hrvatski

               Definicija:„Opolo” je tradicionalni izraz u skladu s člankom 112. točkom (b) Uredbe (EU) br. 1308/2013. „Opolo” je tradicionalni izraz odobren za mirno rosé vino s dominantnim voćnim aromama i proizvedeno isključivo od crnog grožđa preporučenih sorti Vitis vinifera, u skladu s Pravilnikom o nacionalnoj listi priznatih kultivara vinove loze (Službeni list br. 53/2014). Vina opisana tradicionalnim izrazom „Opolo” proizvode se tehnologijom koja se upotrebljava za proizvodnju bijelih vina i imaju stvarnu alkoholnu jakost od najmanje 11 % vol. Najveći prinos za ta vina iznosi 12 000 kg/ha. Analitičko i organoleptičko ocjenjivanje obvezni su. Boja vinâ „Opolo” može biti od svijetloružičaste do intenzivno ružičaste.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Opolo” može se upotrebljavati za opisivanje vina sa zaštićenim oznakama izvornosti „Primorska Hrvatska”, „Hrvatska Istra”, „Hrvatsko primorje”, „Sjeverna Dalmacija”, „Dalmatinska zagora” i „Srednja i Južna Dalmacija” koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Vino kako je definirano u dijelu II. točki 1. Priloga VII. Uredbi (EU) br. 1308/2013.

               „Vrhunsko vino s kontroliranim zemljopisnim podrijetlom (Vrhunsko vino KZP)”

               Oznaka: Vrhunsko vino s kontroliranim zemljopisnim podrijetlom (Vrhunsko vino KZP), bilo da jest ili nije dopunjeno izrazom:

                        —

                        Arhivsko vino: za vina koja se pet ili više godina čuvaju u podrumskim uvjetima, od čega najmanje tri godine u bocama.

                        —

                        Desertno vino: za vina proizvedena od prezrelog ili suhog grožđa, bez dodavanja bilo kakvih tvari, koje ima prirodnu alkoholnu jakost od najmanje 16 % vol. i stvarnu alkoholnu jakost od najmanje 9 % vol.

                        —

                        Kasna berba: za vina proizvedena od prezreloga grožđa koja imaju najmanje 94° Oechsla.

                        —

                        Izborna berba: za vina proizvedena od posebno odabranoga grožđa koja imaju najmanje 105° Oechsla.

                        —

                        Izborna berba bobica: za vina proizvedena od odabranoga prezreloga grožđa zaraženog plijesni botrytis, koja imaju najmanje 127° Oechsla.

                        —

                        Izborna berba prosušenih bobica: za vina proizvedena od odabranih bobica prezreloga grožđa koja imaju najmanje 154° Oechsla.

                        —

                        Ledeno vino: za vina proizvedena od grožđa ubranog na temperaturi od barem –7 °C i prerađenog u smrznutom stanju, koja imaju najmanje 127° Oechsla.

               Jezik: hrvatski

               Definicija:„Vrhunsko vino s kontroliranim zemljopisnim podrijetlom (Vrhunsko vino KZP)” tradicionalni je izraz u skladu s člankom 112. točkom (a) Uredbe (EU) br. 1308/2013. Taj tradicionalni izraz sinonim je izraza „zaštićena oznaka izvornosti” odobren za opisivanje vina proizvedenih od grožđa preporučenih sorti Vitis vinifera u skladu s Pravilnikom o nacionalnoj listi priznatih kultivara vinove loze (Službeni list br. 53/2014). Prirodna alkoholna jakost tih vina mora iznositi najmanje:

                        —

                        10 % vol. u zoni B,

                        —

                        10,5 % vol. u zoni CI,

                        —

                        11 % vol. u zoni CII.

                  Najveći prinos u proizvodnji tih vina iznosi:

                        —

                        10 000 kg/ha (6 000 l/ha) u zoni B,

                        —

                        11 000 kg (6 600 l/ha) u zonama CI i CII.

                  Obogaćivanje, zakiseljavanje, otkiseljavanje i zaslađivanje nisu dopušteni. Analitičko i organoleptičko ocjenjivanje obvezni su. Ovisno o stupnju zrelosti grožđa i procesima proizvodnje i zrenja vina dodatno se mogu upotrebljavati sljedeći izrazi:

                        —

                        Arhivsko vino,

                        —

                        Desertno vino,

                        —

                        Kasna berba,

                        —

                        Izborna berba,

                        —

                        Izborna berba bobica,

                        —

                        Izborna berba prosušenih bobica,

                        —

                        Ledeno vino.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Vrhunsko vino s kontroliranim zemljopisnim podrijetlom (Vrhunsko vino KZP)” može se upotrebljavati za sva hrvatska vina sa zaštićenom oznakom izvornosti koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Vino kako je definirano u dijelu II. točki 1. Priloga VII. Uredbi (EU) br. 1308/2013.

               „Kvalitetno biser vino”;

               Oznaka: Kvalitetno biser vino

               Jezik: hrvatski

               Definicija:„Kvalitetno biser vino” tradicionalni je izraz u skladu s člankom 112. točkom (a) Uredbe (EU) br. 1308/2013. Taj tradicionalni izraz sinonim je izraza „zaštićena oznaka izvornosti”, odobren za opisivanje biser vina proizvedenih od kvalitetnih vina, mladog vina koje je još u fermentaciji, mošta ili mošta u fermentaciji, proizvedenog od grožđa preporučenih sorti Vitis vinifera u skladu s Pravilnikom o nacionalnoj listi priznatih kultivara vinove loze (Službeni list br. 53/2014). Vina za koja se koristi tradicionalni izraz „Kvalitetno biser vino” moraju imati ukupnu alkoholnu jakost od najmanje 9 % vol. i stvarnu alkoholnu jakost od najmanje 7 %. Kada se vino čuva pri temperaturi od 20 °C u zatvorenim posudama, natpritisak zbog unutarnjeg otopljenog ugljičnog dioksida mora iznositi najmanje 1 bar i ne više od 2,5 bara.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Kvalitetno biser vino” može se upotrebljavati za sva hrvatska biser vina sa zaštićenom oznakom izvornosti koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Biser vino, kako je definirano u dijelu II. točki 8. Priloga VII. Uredbi (EU) br. 1308/2013.

               „Mlado vino”

               Oznaka: Mlado vino

               Jezik: hrvatski

               Definicija:„Mlado vino” je tradicionalni izraz u skladu s člankom 112. točkom (b) Uredbe (EU) br. 1308/2013. Taj tradicionalni izraz odobren je za vina proizvedena od grožđa preporučenih sorti Vitis vinifera, u skladu s Pravilnikom o nacionalnoj listi priznatih kultivara vinove loze (Službeni list br. 53/2014), kod kojih je proces fermentacije ili dovršen ili djelomično dovršen. Vina za koja se koristi tradicionalni izraz „Mlado vino” moraju se staviti na tržište prije 31. prosinca kalendarske godine u kojoj je grožđe ubrano.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Mlado vino” može se upotrebljavati za sva hrvatska vina sa zaštićenom oznakom izvornosti koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Vino kako je definirano u dijelu II. točki 1. Priloga VII. Uredbi (EU) br. 1308/2013.

               „Vrhunsko pjenušavo vino”

               Oznaka: Vrhunsko pjenušavo vino

               Jezik: hrvatski

               Definicija:„Vrhunsko pjenušavo vino” tradicionalni je izraz u skladu s člankom 112. točkom (a) Uredbe (EU) br. 1308/2013. Taj tradicionalni izraz sinonim je izraza „zaštićena oznaka izvornosti”, a upotrebljava se za opisivanje pjenušavih vina proizvedenih prvom alkoholnom fermentacijom od svježega grožđa ili mošta i drugom alkoholnom fermentacijom od vina pogodnog za dobivanje kvalitetnog ili vrhunskog vina proizvedenog od grožđa preporučenih sorti Vitis vinifera, u skladu s Pravilnikom o nacionalnoj listi priznatih kultivara vinove loze (Službeni list br. 53/2014). Pjenušava vina za koja se koristi tradicionalni izraz „Vrhunsko pjenušavo vino” moraju imati stvarnu alkoholnu jakost od najmanje 10 % vol. i natpritisak zbog unutarnjeg otopljenog ugljičnog dioksida od najmanje 3 bara kada se vino čuva pri temperaturi od 20 °C u zatvorenim posudama.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Vrhunsko pjenušavo vino” može se upotrebljavati za sva hrvatska pjenušava vina sa zaštićenom oznakom izvornosti koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Pjenušavo vino, kako je definirano u dijelu II. točki 4. Priloga VII. Uredbi (EU) br. 1308/2013.

               „Kvalitetno vino s kontroliranim zemljopisnim podrijetlom (Kvalitetno vino KZP)”

               Oznaka: Kvalitetno vino s kontroliranim zemljopisnim podrijetlom (Kvalitetno vino KZP), bilo da jest ili nije dopunjeno izrazom:

                        —

                        Mlado vino: ako je proizvedeno od grožđa preporučenih sorti Vitis vinifera, u skladu s Pravilnikom o nacionalnoj listi priznatih kultivara vinove loze (Službeni list br. 53/2014); proces fermentacije može biti dovršen ili djelomično dovršen, a na tržište se mora staviti prije 31. prosinca kalendarske godine u kojoj je grožđe ubrano,

                        —

                        Arhivsko vino: ako se pet ili više godina čuva u podrumskim uvjetima, od čega najmanje tri godine u bocama,

                        —

                        Desertno vino: ako je proizvedeno preradom prezrelog ili suhog grožđa i ima prirodnu alkoholnu jakost od najmanje 16 % vol. i stvarnu alkoholnu jakost od najmanje 9 % vol.

               Jezik: hrvatski

               Definicija:„Kvalitetno vino s kontroliranim zemljopisnim podrijetlom (Kvalitetno vino KZP)” tradicionalni je izraz u skladu s člankom 112. točkom (a) Uredbe (EU) br. 1308/2013. „Kvalitetno vino s kontroliranim zemljopisnim podrijetlom (Kvalitetno vino KZP)” sinonim je izraza „zaštićena oznaka izvornosti” koji se upotrebljava za opisivanje vina proizvedenih od grožđa preporučenih sorti Vitis vinifera u skladu s Pravilnikom o nacionalnoj listi priznatih kultivara vinove loze (Službeni list br. 53/2014). Vino za koje se koristi tradicionalni izraz „Kvalitetno vino s kontroliranim zemljopisnim podrijetlom (Kvalitetno vino KZP)” mora imati prirodnu alkoholnu jakost od najmanje:

                        —

                        8,5 % vol. u zoni B,

                        —

                        9,0 % vol. u zoni C1,

                        —

                        9,5 % vol. u zoni CII.

                  Najveći prinos u proizvodnji tih vina iznosi:

                        —

                        11 000 kg/ha (7 700 l/ha) u zoni B,

                        —

                        12 000 kg/ha (8 400 l/ha) u zonama CI i CII.

                  Analitičko i organoleptičko ocjenjivanje obvezni su.

               Popis predmetnih zaštićenih oznaka izvornosti odnosno zaštićenih oznaka zemljopisnog podrijetla: Tradicionalni izraz „Kvalitetno vino s kontroliranim zemljopisnim podrijetlom (Kvalitetno vino KZP)” može se upotrebljavati za sva hrvatska vina sa zaštićenom oznakom izvornosti koja zadovoljavaju uvjete za upotrebu tog tradicionalnog izraza.

               Kategorije proizvoda od vinove loze: Vino kako je definirano u dijelu II. točki 1. Priloga VII. Uredbi (EU) br. 1308/2013.


title: PROVEDBENA UREDBA KOMISIJE (EU) …/... o izmjeni Provedbene Uredbe (EU) 2015/2378 u pogledu načina i uvjeta priopćavanja godišnje ocjene učinkovitosti automatske razmjene informacija i popisa statističkih podataka koje dostavljaju države članice za potrebe ocjenjivanja Direktive Vijeća 2011/16/EU

text:
               PROVEDBENA UREDBA KOMISIJE (EU) …/...

               оd 22.1.2018.

               o izmjeni Provedbene Uredbe (EU) 2015/2378 u pogledu načina i uvjeta priopćavanja godišnje ocjene učinkovitosti automatske razmjene informacija i popisa statističkih podataka koje dostavljaju države članice za potrebe ocjenjivanja Direktive Vijeća 2011/16/EU

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EZ
                  1
               , a posebno njezin članak 23. stavke 3.i 4.,

               budući da:

               (1)U članku 23. stavku 3. Direktive 2011/16/EU utvrđeno je da države članice dostavljaju Komisiji godišnju ocjenu učinkovitosti automatske razmjene informacija.

               (2)Člankom 23. stavkom 4. Direktive 2011/16/EU predviđen je popis statističkih podataka koje države članice dostavljaju u svrhu ocjenjivanja te Direktive.

               (3)Popis ne uključuje statističke podatke o obveznoj razmjeni informacija na temelju članka 8.a Direktive 2011/16/EU jer Komisija te podatke prikuplja iz središnjeg direktorija uspostavljenog u skladu s člankom 21. stavkom 5. Direktive 2011/16/EU.

               (4)Provedbenu uredbu Komisije (EU) 2015/2378
                  2
                trebalo bi stoga na odgovarajući način izmijeniti.

               (5)Mjere predviđene ovom Uredbom u skladu su s mišljenjem Odbora za administrativnu suradnju u području oporezivanja,

               DONIJELA JE OVU UREDBU:

               Članak 1.

               Izmjene Provedbene uredbe (EU) 2015/2378

               Provedbena uredba (EU) 2015/2378 mijenja se kako slijedi:

               1. umeću se sljedeći članci 2.c i 2.d:

               „Članak 2.c

               Obrazac i uvjeti priopćavanja godišnje ocjene

               1. Obrazac za priopćavanje godišnje ocjene učinkovitosti automatske razmjene informacija i rezultata ostvarenih u praksi na temelju članka 23. stavka 3. Direktive 2011/16/EU utvrđen je u Prilogu VIII. ovoj Uredbi.

               2. Države članice svake godine prije 1. travnja Komisiji elektroničkim putem dostavljaju godišnju ocjenu upotrebom obrasca iz stavka 1. Ocjena obuhvaća razdoblje prethodne kalendarske godine.”

               „Članak 2.d

               Popis statističkih podataka

               1. Popis statističkih podataka potrebnih za sve oblike administrativne suradnje, osim obvezne automatske razmjene informacija u skladu s člankom 23. stavkom 4. Direktive 2011/16/EU, utvrđen je u Prilogu IX. ovoj Uredbi.

               Popis statističkih podataka potrebnih za obveznu automatsku razmjenu informacija u skladu s člankom 8. stavkom 1. Direktive 2011/16/EU utvrđen je u Prilogu X. ovoj Uredbi.

               Popis statističkih podataka potrebnih za obveznu automatsku razmjenu informacija u skladu s člankom 8. stavkom 3.a Direktive 2011/16/EU utvrđen je u Prilogu XI. ovoj Uredbi.

               Popis statističkih podataka potrebnih za obveznu automatsku razmjenu informacija u skladu s člankom 8.aa Direktive 2011/16/EU utvrđen je u Prilogu XII. ovoj Uredbi.

               2. Države članice svake godine prije 1. travnja Komisiji elektroničkim putem dostavljaju statističke podatke za prethodnu kalendarsku godinu o svim oblicima administrativne suradnje u skladu s popisom iz Priloga IX., osim za obveznu automatsku razmjenu informacija.

               3. Države članice svake godine prije 1. studenoga Komisiji elektroničkim putem dostavljaju statističke podatke o obveznoj automatskoj razmjeni informacija u skladu s popisom iz priloga X., XI. i XII.”

               2. dodaju se prilozi VIII., IX., X., XI. i XII. kako je utvrđeno u Prilogu ovoj Uredbi.

               Članak 2.

               Stupanje na snagu i primjena

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 22.1.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 64, 11.3.2011., str. 1.

                     (2)

                        Provedbena uredba Komisije (EU) 2015/2378 оd 15. prosinca 2015. o utvrđivanju detaljnih pravila za provedbu određenih odredaba Direktive Vijeća 2011/16/EU o administrativnoj suradnji u području oporezivanja i o stavljanju izvan snage Provedbene uredbe (EU) br. 1156/2012 (SL L 332, 18.12.2015., str. 19.).

    ---documentbreak---

               PRILOG

               PROVEDBENOJ UREDBI KOMISIJE (EU) …/...

               o izmjeni Provedbene Uredbe (EU) 2015/2378 u pogledu načina i uvjeta priopćavanja godišnje ocjene učinkovitosti automatske razmjene informacija i popisa statističkih podataka koje dostavljaju države članice za potrebe ocjenjivanja Direktive Vijeća 2011/16/EU

               Uredbi (EU) 2015/2378 dodaju se sljedeći prilozi:

               PRILOG VIII.

               Obrazac iz članka 2.c

               Obrazac za priopćavanje u skladu s člankom 23. stavkom 3. Direktive 2011/16/EU sadržava sljedeće informacije:

               – identifikaciju države članice koja odgovara na upitnik

               – raspoloživost informacija u državi članici

               – praćenje jesu li poslane bilateralne godišnje povratne informacije u skladu s člankom 14. stavkom 2.

               – učinkovitost automatske razmjene informacija

               – obrada primljenih informacija i glavni opći tehnički problemi (IT)

               – kvaliteta primljenih informacija, sadržava identifikaciju primatelja/stranaka; problemi sa sadržajem primljenih informacija te s time povezani prijedlozi

               – usklađenost u primjeni i učinkovitost, sadržava općenito podatak o korisnosti informacija; trenutačna i buduća uporaba informacija; uporaba informacija prema području oporezivanja; administrativna suradnja potaknuta uporabom primljenih informacija

               – ostvareni rezultati u praksi koji sadržavaju ukupan rezultat (uključujući posebne projekte); konkretan rezultat posebnih projekata; administrativni i drugi relevantni troškovi razvoja i provedbe automatske razmjene informacija; administrativni troškovi radnji koje se u postupku automatske razmjene informacija ponavljaju; ostali relevantni troškovi radnji povezanih s usklađivanjem u oporezivanju; pozitivna i negativna iskustva; glavni aspekti koji dovode do sporova i sudskih postupaka

               – stopa uspješnosti u odnosu na obvezu dostavljanja izvješća po državama članicama na koje se odnose (broj izvješća po zemljama primljenih od poreznih tijela ostalih država članica / broj izvješća po zemljama koja se očekuju od poreznih tijela ostalih država članica)

               – stopa usklađenosti subjekata koji podnose izvješće u odnosu na obvezu dostavljanja izvješća po zemljama (broj primljenih izvješća po zemljama / broj izvješća po zemljama čije se dostavljanje očekuje)

               – popis svih jurisdikcija u kojima su rezidenti krajnja matična društva nadređena subjektima koji podnose izvješće s nastanom u Uniji, ali nisu dostavljena ili razmijenjena potpuna izvješća po zemljama.

               PRILOG IX.

               Popis iz članka 2.d

               Statistički podaci potrebni za oblike administrativne suradnje, osim obvezne automatske razmjene informacija iz članka 23. stavka 4. Direktive 2011/16/EU, obuhvaćaju sljedeće informacije:

               – identifikaciju države članice

               – godinu

               – Dio A: Statističke podatke po državama članicama o razmjeni informacija

               – o razmjeni informacija na zahtjev (članci 5., 6. i 7. Direktive 2011/16/EU)

               – broj poslanih zahtjeva

               – broj primljenih odgovora

               – broj potpunih odgovora primljenih u roku od šest mjeseci

               – broj odgovora primljenih u roku od dva mjeseca koji su sadržavali (djelomične ili potpune) informacije

               – broj zaprimljenih zahtjeva

               – broj poslanih odgovora

               – broj zahtjeva odbijenih na temelju članka 17. Direktive 2011/16/EU

               – o spontanoj razmjeni informacija (članci 9. i 10. Direktive 2011/16/EU)

               – broj poslanih spontanih razmjena

               – broj primljenih spontanih razmjena

               – broj poslanih poreznih mišljenja s prekograničnim učinkom

               – broj primljenih poreznih mišljenja s prekograničnim učinkom

               – broj poslanih jednostranih sporazuma o transfernim cijenama

               – broj primljenih jednostranih sporazuma o transfernim cijenama

               – Dio B: Statističke podatke o ostalim oblicima administrativne suradnje

               – o prisutnosti u službenim prostorijama i sudjelovanju u istražnim radnjama (članak 11. Direktive 2011/16/EU)

               – broj posjeta službenim prostorijama i sudjelovanja u istražnim radnjama

               – o usporednim nadzorima (članak 12. Direktive 2011/16/EU)

               – broj usporednih nadzora koje je pokrenula država članica

               – broj usporednih nadzora u kojima je država članica sudjelovala

               – o zahtjevima za prosljeđivanje obavijesti (članak 13. Direktive 2011/16/EU)

               – broj poslanih zahtjeva za obavijesti

               – broj primljenih zahtjeva za obavijesti

               – o povratnim informacijama (članak 14. Direktive 2011/16/EU)

               – broj poslanih zahtjeva za povratne informacije

               – broj primljenih povratnih informacija

               – broj primljenih zahtjeva za povratne informacije

               – broj poslanih povratnih informacija

               – Dio C: Statističke podatke o procijenjenim dodatnim prihodima ili povećanju procijenjene porezne obveze zbog administrativne suradnje. Informacije iz ovog dijela nisu obvezne.

               – iz razmjena informacija na zahtjev

               – iz spontanih razmjena informacija

               – kao rezultat usporednih nadzora

               – ukupni iznos i broj slučajeva.

               PRILOG X.

               Popis iz članka 2.d

               Statistički podaci potrebni za obveznu automatsku razmjenu informacija u skladu s člankom 23. stavkom 4. Direktive 2011/16/EU o kategorijama dohotka i kapitala iz članka 8. stavka 1. te Direktive obuhvaćaju sljedeće informacije:

               – za sve kategorije dohotka i kapitala iz članka 8. stavka 1. Direktive 2011/16/EU: statistički podaci o poruci i poreznom obvezniku

               – za dohodak od nesamostalnog rada i naknade direktora: statistički podaci o poruci i primatelju, poruci i platitelju, primatelju i njihovu odnosu, platitelju i njihovu odnosu te primatelju i dohotku

               – za mirovine: statistički podaci o poruci i primatelju, poruci i platitelju, primatelju, platitelju, mirovinskom sustavu i dohotku

               – za proizvode životnog osiguranja: statistički podaci o poruci i polici, polici općenito, događaju

               – za vlasništvo nad nekretninama i dohodak od imovine i imovinskih prava: statistički podaci o poruci i stranci, stranci općenito, količini i vrijednosti imovine, količini i vrijednosti transakcije, količini i vrijednosti zajma, količini i vrijednosti prava na dohodak

               – za statusne poruke: statistički podaci o statusnim porukama, statusnoj poruci o pogreškama

               – za poruke koje ne sadržavaju podatke: statistički podaci o poruci koja ne sadržava podatke

               PRILOG XI.

               Popis iz članka 2.d

               Statistički podaci potrebni za obveznu automatsku razmjenu informacija na temelju članka 8. stavka 3.a Direktive 2011/16/EU, u skladu s člankom 23. stavkom 4. te Direktive obuhvaćaju sljedeće informacije:

               – po poruci, statističke podatke o zemlji podrijetla i zemlji odredišta, ukupnom broju zapisa, ukupnim iznosima plaćanja

               – po zemlji podrijetla, statističke podatke o ukupnom broju izvještajnih financijskih institucija, ukupnim iznosima plaćanja

               – po jedinstvenom računu, statističke podatke o broju vlasnika računa, kategoriji plaćanja, iznosu po kategoriji plaćanja

               – po računu, statističke podatke o vrsti vlasnika računa, poreznom identifikacijskom broju ili jednakovrijednom podatku vlasnika računa, zemlji rezidentnosti vlasnika računa, fizičkoj osobi kao vlasniku računa, zatvorenom računu, računu u stanju mirovanja

               – po vlasniku računa, statističke podatke o vrsti osobe koja ima kontrolu, poreznom identifikacijskom broju ili jednakovrijednom podatku osobe koja ima kontrolu, zemlji rezidentnosti osobe koja ima kontrolu te podatke o fizičkoj osobi kao osobi koja ima kontrolu.

               PRILOG XII.

               Popis iz članka 2.d

               Statistički podaci potrebni za obveznu automatsku razmjenu informacija na temelju članka 8.aa Direktive 2011/16/EU, u skladu s člankom 23. stavkom 4. te Direktive obuhvaćaju sljedeće informacije:

               – broj izvješća po zemljama primljenih od subjekata koji podnose izvješće

               – broj izvješća po zemljama koja subjekti koji podnose izvješće trebaju dostaviti, ali još nisu ili su dostavili samo djelomična izvješća, razradu po jurisdikcijama krajnjih matičnih društava

               – broj izvješća po zemljama primljenih od svake druge države članice

               – broj izvješća po zemljama od svake druge države članice koja se očekuju, ali nisu primljena

               – broj izvješća po zemljama poslana svakoj drugoj državi članici.


title: PROVEDBENA UREDBA KOMISIJE (EU) …/... o izmjeni Provedbene uredbe (EU) br. 809/2014 u pogledu propisa za etikete koji se odnose na zahtjeve za potporu za površine koje se upotrebljavaju za proizvodnju konoplje

text:
               PROVEDBENA UREDBA KOMISIJE (EU) …/...

               оd 14.5.2018.

               o izmjeni Provedbene uredbe (EU) br. 809/2014 u pogledu propisa za etikete koji se odnose na zahtjeve za potporu za površine koje se upotrebljavaju za proizvodnju konoplje

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008
                  1
               , a posebno njezin članak 78. prvi podstavak točku (b),

               budući da:

               (1)U skladu s člankom 17. stavkom 7. prvim podstavkom točkom (c) Provedbene uredbe Komisije (EU) br. 809/2014
                  2
                za površine koje se upotrebljavaju za proizvodnju konoplje jedinstveni zahtjev mora sadržavati službene etikete na pakiranju sjemena u skladu s Direktivom Vijeća 2002/57/EZ
                  3
               .

               (2)Članak 9. stavak 1. Delegirane uredbe Komisije (EU) br. 639/2014
                  4
                kako je izmijenjena Delegiranom uredbom Komisije (EU) …./….
                  5
                uključuje alternativnu certifikaciju sjemena konoplje u slučaju čuvanih sorata u skladu s Direktivom Komisije 2008/62/EZ
                  6
               .

               (3)Stoga je primjereno izmijeniti članak 17. stavak 7. prvi podstavak točku (c) Provedbene uredbe (EU) br. 809/2014 i navesti dokumente koji će se prihvatiti kao službene etikete u slučaju čuvanih sorata certificiranih u skladu s Direktivom 2008/62/EZ.

               (4)Provedbenu uredbu (EU) br. 809/2014 trebalo bi stoga na odgovarajući način izmijeniti.

               (5)Mjere predviđene ovom Uredbom u skladu su s mišljenjem Odbora za izravna plaćanja,

               DONIJELA JE OVU UREDBU:

               Članak 1.

               U članku 17. stavku 7. prvom podstavku Provedbene uredbe (EU) br. 809/2014 točka (c) zamjenjuje se sljedećim:

                  „(c) službene etikete na pakiranju sjemena u skladu s Direktivom Vijeća 2002/57/EZ*, a posebno njezinim člankom 12., ili bilo kakve druge dokumente koje država članica priznaje kao jednakovrijedne; ili, u slučaju čuvanih sorata certificiranih u skladu s Direktivom Komisije 2008/62/EZ**, etikete dobavljača ili tiskanu ili otisnutu obavijest na pakiranjima sjemena čuvanih sorata iz članka 18. te direktive.

               *
                     Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).

               **
                     Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).”.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 14.5.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 347, 20.12.2013., str. 549.

                     (2)

                        Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

                     (3)

                        Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).

                     (4)

                        Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj uredbi (SL L 181, 20.6.2014., str. 1.).

                     (5)

                        SL […]

                     (6)

                        Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).


title: PROVEDBENA UREDBA KOMISIJE (EU) …/... o izmjeni Provedbene uredbe (EU) br. 808/2014 o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR)

text:
               PROVEDBENA UREDBA KOMISIJE (EU) …/...

               оd 30.7.2018.

               o izmjeni Provedbene uredbe (EU) br. 808/2014
                  o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005
                  1
               , a posebno njezin članak 8. stavak 3.,

               budući da:

               (1)Provedbenom uredbom Komisije (EU) br. 808/2014
                  2
                utvrđena su pravila primjene Uredbe (EU) br. 1305/2013. Uredbom (EU) 2017/2393 Europskog parlamenta i Vijeća
                  3
                izmijenjena je Uredba (EU) br. 1305/2013 pojednostavnjenjem općih pravila za Europski poljoprivredni fond za ruralni razvoj (EPFRR). Pravila primjene Uredbe (EU) br. 1305/2013 trebalo bi stoga na odgovarajući način izmijeniti.

               (2)Obveza odabira tijelâ za pružanje savjeta putem posebnog poziva na podnošenje ponuda ukinuta je. Provedbena pravila koja se odnose na pozive za podnošenje ponuda stoga bi trebalo izbrisati.

               (3)Pravila za zajedničko uspostavljanje gospodarstava mladih poljoprivrednika uvedena su člankom 2. stavkom 1. točkom (n) Uredbe (EU) br. 1305/2013, a definicija „datuma uspostavljanja” dodana je u članku 2. stavku 1. točki (s) te uredbe. Stoga bi trebalo uskladiti odredbe koje se odnose na mlade poljoprivrednike utvrđene u dijelu 1. stavku 8. Priloga I. Provedbenoj uredbi (EU) 808/2014. Štoviše, nakon brisanja članka 57. Provedbene uredbe Komisije (EU) br. 809/2014
                  4
                koji je sadržavao pravila o razvoju poljoprivrednih gospodarstava i poslovanja, trebalo bi pojednostavniti i pravila koja se odnose na poslovni plan utvrđena Provedbenom uredbom (EU) br. 808/2014.

               (4)Pravila o financijskim instrumentima pojednostavnjena su. Osobito, odstupanje od primjenjivosti kriterija za odabir za operacije kojima se pruža potpora putem financijskih instrumenata uvedeno je člankom 49. stavkom 4. Uredbe (EU) br. 1305/2013. Dio 1. stavak 8. Priloga I. Provedbenoj uredbi (EU) br. 808/2014 trebalo bi uskladiti s tim odstupanjem.

               (5)Kako bi se izbjeglo nepotrebno administrativno opterećenje, a posebno česte izmjene planova financiranja, potrebno je pojasniti da se gornja granica za prekoračenje planiranih doprinosa EPFRR-a kako je predstavljeno u planu financiranja svakog programa izračunava na razini ukupnog iznosa svake mjere.

               (6)Člankom 39.a Uredbe (EU) br. 1305/2013 predviđena je potpora poljoprivrednicima putem instrumenta za stabilizaciju prihoda prilagođenog pojedinačnim sektorima, a člankom 37. te uredbe dopuštena je potpora poljoprivrednim programima osiguranja koji pokrivaju gubitke veće od 20 % prosječne godišnje proizvodnje nastale zbog nepovoljnih klimatskih prilika, bolesti životinja ili bilja, najezde nametnika ili okolišnog incidenta. U skladu s člankom 8. stavkom 1. točkom (h) Uredbe (EU) br. 1305/2013 u planu financiranja trebao bi biti naveden planirani doprinos EPFRR-a i stopa doprinosa EPFRR-a

               (7)Provedbenu uredbu (EU) br. 808/2014 trebalo bi stoga na odgovarajući način izmijeniti.

               (8)Mjere predviđene ovom Uredbom u skladu su s mišljenjem Odbora za ruralni razvoj,

               DONIJELA JE OVU UREDBU:

               Članak 1.

               Provedbena uredba (EU) br. 808/2014 mijenja se kako slijedi:

               (1)  članak 7. briše se;

               (2)  u članku 8. briše se stavak 1.;

               (3) dio 1. Priloga I. mijenja se kako slijedi:

               (a)stavak 8. „Opis odabranih mjera” mijenja se kako slijedi:

               i.U točki (2) podtočka (c) zamjenjuje se sljedećim:

               „(c)
                     područje primjene, visinu potpore, prihvatljive korisnike i, ako je relevantno, metodologiju izračuna iznosa ili stope potpore raščlanjenih, ako je potrebno, po podmjerama i/ili vrstama operacija. Za svaku se vrstu operacije navodi specifikacija prihvatljivih troškova, uvjeti prihvatljivosti, iznosi i stope potpore koji se na nju primjenjuju te načela utvrđivanja kriterija odabira. Ako se potpora pruža financijskom instrumentu koji se primjenjuje u skladu s člankom 38. stavkom 4. prvim podstavkom točkama (a) i (b) Uredbe (EU) br. 1303/2013, opis vrste financijskog instrumenta, općih kategorija krajnjih korisnika, općih kategorija prihvatljivih troškova i maksimalna razina potpore.”

               ii.u točki (2)(e), podtočka 5. zamjenjuje se sljedećim:

               „ 5. Razvoj poljoprivrednih gospodarstava i poslovanja (članak 19. Uredbe (EU) br. 1305/2013)

               — definicija malog poljoprivrednog gospodarstva iz članka 19. stavka 1. točke (a) podtočke iii. Uredbe (EU) br. 1305/2013,

               — definicija mjera iz članka 2. stavka 1. točke (s) Uredbe (EU) br. 1305/2013 („datum uspostavljanja”),

               — utvrđivanje gornjeg i donjeg praga iz članka 19. stavka 4. petog podstavka Uredbe (EU) br. 1305/2013,

               — posebni uvjeti za potporu mladim poljoprivrednicima kada ne osnivaju gospodarstvo kao jedini voditelji gospodarstva u skladu s člankom 2. stavcima 1. i 2. Delegirane uredbe (EU) br. 807/2014,

               — informacije o primjeni razdoblja počeka iz članka 2. stavka 3. Delegirane uredbe (EU) br. 807/2014,

               — sažetak zahtjeva u pogledu poslovnog plana,

               — korištenje mogućnosti kombiniranja različitih mjera s pomoću poslovnog plana koji mladim poljoprivrednicima omogućuje pristup tim mjerama,

               — obuhvaćena područja diversifikacije.”

               iii.
                     u točki (2)(e) naslov točke 16. zamjenjuje se sljedećim:

               „16. Upravljanje rizikom (članci od 36. do 39.a Uredbe (EU) br. 1305/2013)

               (b)stavak 10. (c) mijenja se kako slijedi:

               i.u prvom podstavku dodaje se sljedeća točka v.:

               „v.
                     za operacije koje se provode u skladu s člankom 37. Uredbe (EU) br. 1305/2013 gdje je donja granica gubitka utvrđena na 20 % i za operacije koje se provode u skladu s člankom 39.a Uredbe (EU) br. 1305/2013 okvirni ukupni doprinos Unije i okvirna stopa doprinosa.”

               ii.dodaje se sljedeći podstavak:

               „Za potrebe privremenih plaćanja iz članka 36. Uredbe (EU) br. 1306/2013, plaćanje preostalog iznosa iz članka 37. i poravnanje računa iz stavka 51. te uredbe, doprinos EPFRR-a koji se plaća u pogledu prihvatljivog javnog rashoda predmetnog programa poštuje se na razini mjere.”

               Članak 2.

               Ova Uredba stupa na snagu trećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 30.7.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 347, 20.12.2013., str. 487.

                     (2)

                        Provedbena uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 227, 31.7.2014., str. 18.).

                     (3)

                        Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).

                     (4)

                        Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).